# אבות נזיקין ותולדותיהן

שיעור כללי

[**האבות 1**](#_1fob9te)

[פסוקים – 1](#_3znysh7)

[כמה אבות יש? בין משנתנו למשנה ר' אושעיא ור' חייא 1](#_2et92p0)

[זהות ארבע האבות – מחלוקת האמוראים 2](#_tyjcwt)

[**התולדות 3**](#_3dy6vkm)

[האם צריך מקור לדין תולדות בנזיקין? 3](#_1t3h5sf)

[דמיון התולדות לאבות כדמיון פנימי 4](#_4d34og8)

[**תולדותיהן כיוצא בהן או לאו כיוצא בהן? 4**](#_2s8eyo1)

[**אבות ותולדות – עולם הרמז 7**](#_17dp8vu)

[מדוע המשנה לא שנתה "ארבעה אבות נזיקין **הן**"? 7](#_3rdcrjn)

[המילה "נזיקין" 8](#_26in1rg)

## האבות

### פסוקים –

*עיינו שוב בשמות כא-כב, האם המבנה של "ארבע אבות" רמוז במקרא? האם האבות מופיעים ברצף? איזה היגיון יש בראייתם כ"אבות"* ***המובחנים*** *מדרכי פגיעה אחרות בזולת, ומהווים מעין "אב משפחה" לנזקים נוספים?*

### כמה אבות יש? בין משנתנו למשנה ר' אושעיא ור' חייא

**בבלי:** ד עמוד תני רב אושעיא, עד סוף הסוגיה.

**ירושלמי: מסכת בבא קמא פרק א**

אנן תנינן ארבעה אבות נזיקין. ותני ר' חייא י"ג נזק צער ריפוי שבת ובושת שומר חנם והשואל נושא שכר והשוכר. [דף ב עמוד א] אמור מעתה מה דתנינן אנן **להכשר נזקין**. מה דתני ר' חייא בין **להכשר נזקין בין לניזקי גופו.**

* *מה מהות ההבדל בין "הכשר נזקין" ל"ניזקי גופו" (ירושלמי)?*
* *במה חלוק* ***שמואל*** *על* ***רב אושעיא?***
* *האם ובמה חלוק* ***רב*** *על* ***רב אושעיא?***
* *מהם "גבולות הגזרה" של שיטת ר' חייא המרחיבה את אבות הנזיקין ל24? מה הוא מוסיף על ר' אושעיא והיכן גם הוא "נעצר"?*
* *האם סוגיית מניין הנזיקין הוא סוגיה ארגונית-מספרית גרידא, או שיש בה תפיסה אחרת של מהות הנזיקין?*

### זהות ארבע האבות – מחלוקת האמוראים

**תלמוד בבלי מסכת בבא קמא דף ג עמוד ב**

המבעה וההבער כו'. מאי מבעה? רב אמר: מבעה - זה אדם, ושמואל אמר: מבעה - זה השן. רב אמר מבעה זה אדם, דכתיב: אמר שומר אתא בקר וגם לילה אם תבעיון בעיו;[[1]](#footnote-0) ושמואל אמר מבעה זה השן, דכתיב: איך נחפשו עשו נבעו מצפוניו.[[2]](#footnote-1) מאי משמע? כדמתרגם רב יוסף: איכדין איתבליש עשו אתגלין מטמרוהי.

ורב מאי טעמא לא אמר כשמואל? אמר לך: מי קתני נבעה? ושמואל מ"ט לא אמר כרב? אמר לך: מי קתני בועה? מכדי קראי לא כמר דייקי ולא כמר דייקי, רב מ"ט לא אמר כשמואל? **תנא שור וכל מילי דשור.** ושמואל נמי הא תנא ליה שור!... אלא אמר רבא: תנא שור לרגלו ומבעה לשינו, וה"ק: לא ראי הרגל שהזיקה מצוי כראי השן שאין הזיקה מצוי, ולא ראי השן שיש הנאה להזיקו כראי הרגל שאין הנאה להזיקו. וקרן מאי? שייריה? כשהזיק חב המזיק לאתויי קרן. וליתנייה בהדיא! **במועדין מתחילתן קמיירי, בתמין ולבסוף מועדין לא קמיירי...**

**תלמוד ירושלמי (וילנא) מסכת בבא קמא פרק א**

השור זה הקרן דכתיב [שמות כא לה] וכי יגף שור איש את שור רעהו וגו'. עד כדון בתם במועד מניין. [שם לו] או נודע כי שור נגח הוא וגו'. הבור [שם לג] כי יפתח איש בור וגו' בעל הבור ישלם וגו'. המבעה [שם כב ד] כי יבער איש שדה או כרם [שם כב ד] ושלח את הבעירה זה הרגל דכתיב [ישעי' לב כ] משלחי רגל השור והחמור. וכתיב [שם ה ה] הסר משוכתו והיה לבער זה השן. [שם ה ה] פרוץ גדירו והיה למרמס זה הרגל. וההבער דכתיב [שמות כב ה] כי תצא אש ומצאה קוצים וגו'... ר' חגיי שאל היך תנינן ארבעה אבות נזיקין אם הכל אמור בשור אחד ניתני שלשה. ואם הכל אמור בשור שלשה ניתני חמשה. אלא כמה דאשתעי קרייא אישתעיית מתניתא.

|  | **4 האבות לפי רב** | **4 האבות לפי שמואל** (על פי רבא) | **4 האבות לפי הירושלמי** |
| --- | --- | --- | --- |
| שור | קרן, שן ורגל | רגל | קרן |
| בור | בור | בור | בור |
| מבעה | אדם | שן | רגל ושן |
| הבער | אש | אש | אש |
| היסוד המחודש | הכנסת **האדם** כאחד מארבע אבות הנזיקין, למרות היעדרותו מהפרשה, ואופיו השונה | הוצאת **הקרן** מאבות הנזיקין (על פי רבא) | היצמדות לפשטי הפסוקים, ויצירת 5 אבות ולא 4 |

***גירסת הגאונים בשיטת רב[[3]](#footnote-2)***

מאי מבעה, רב אמר מבעה זה אדם שאוכליה לבהמתו זרעא דאחר, ושמואל אמר מבעה זו השן שלשור… וחזק אחרי כן את דברי שמואל שאמר מבעה זו השן וקתני בהדיא שור המועד ושור המזיק ברשות הניזק והאדם ואי סלקא דעתך מבעה זה אדם הא תנא ליה ברישא המבעה, ושנינן אליבא דרב, ראשה דשדר בהמתו ואזקה, סופה תנא אדם דאזיק וחבל באדם.

## התולדות

### האם צריך מקור לדין תולדות בנזיקין?

**מכילתא דרבי ישמעאל משפטים - מסכתא דנזיקין פרשה יב**

וכי יגוף. בכלל נגיפה נגיחה דחייה רביצה בעיטה נשיכה, דברי רבי יאשיה; אבא חנן אומר משום רבי אליעזר בכלל נגיפה נגיחה דחייה רביצה בעיטה, נשיכה מנין, ת"ל ולא ישמרנו בעליו, והרי דברים ק"ו, אם כששמרו ויצא והזיק חייב, לא כל שכן עד שלא ישמרנו בעליו, ומה תלמוד לומר ולא ישמרנו, הוסיף לו הכתוב עוד שמירה אחרת, ואי זו זו, זו נשיכה.

**שיטה מקובצת מסכת בבא קמא דף ב עמוד א**

עוד שם. תימה לר' מאי שנא דתולדה דשבת ילפינן לה מקראי בפרק הבונה דרשינן הנה אבות מהנה תולדות ותולדות דנזקין לא ילפינן מקראי אלא מסברא לקמן בשמעתין. ונראה למהר"י כ"ץ אי לאו קרא הוה ממעטינן תולדות מדנסמכה פרשת שבת למלאכת המשכן כי היכי דממעטינן שאר מלאכות דלא הוו חשיבי. ע"כ. מהר"י כץ

**שיעורי ר' דוד מסכת בבא קמא דף ב עמוד א**

יש ליישב דברי השטמ"ק להלן (ד"ה עוד שם תימה לר') שהקשה, מ"ש דתולדה דשבת בעינן למילף לה מקרא, ותולדות דנזקין לא ילפינן מקראי, אלא מסברא.

וכתב ונראה למהר"י כ"ץ, דאי לאו קרא הוה ממעטינן תולדות מדנסמכה פרשת שבת למלאכת המשכן, כי היכי דממעטינן שאר מלאכות דלא הוו חשיבי, ע"כ.

**ותמוה איזה דמיון איכא בין דין חיוב נזיקין לדין מלאכות שבת, ומה הקשה כלל, הא ודאי דגבי נזקין הוי סברא,** דכיון שהזיק, מה לי באופן זה או באופן אחר, משא"כ בשבת דבעינן דין מלאכה, בעינן קרא...

### דמיון התולדות לאבות כדמיון פנימי

**תלמוד בבלי מסכת בבא קמא דף ב עמוד ב**

תולדה דקרן מאי היא? נגיפה, נשיכה, רביצה, ובעיטה. מאי שנא נגיחה דקרי לה אב? דכתיב כי יגח, נגיפה נמי כתיב כי יגוף! האי נגיפה - נגיחה היא, דתניא: פתח בנגיפה וסיים בנגיחה, לומר לך: זו היא נגיפה זו היא נגיחה....

נשיכה - תולדה דשן היא! לא, שן יש הנאה להזיקה, הא אין הנאה להזיקה.

רביצה ובעיטה - תולדה דרגל היא! לא, רגל הזיקה מצוי, הני אין הזיקן מצוי.

**תלמוד ירושלמי (וילנא) מסכת בבא קמא פרק א**

תולדות הקרן נגיחה נגיפה נשיכה רביצה בעיטה דחייה. ר' יצחק מקשי נגיפה נגיחה **עיקר הן** ואת עביד לון תולדות?! אלא מתחיל בעיקר ומסיים בתולדות.

תולדות הבור כל פירקא תליתייא דתנינן בנזיקין. ר' תני הניח גחלת ברשות הרבים ובא אחר ונתקל בה וצלוחיתו בידו נשרפו כליו ונשברה צלוחיתו חייב על הצלוחית משום בור ועל הכלים משום אש.

תולדות הרגל. תני בהמה שנכנסה לרשות היחיד והזיקה בין בידה בין ברגלה בין בקרנה בין בעול שעליה בין בשליף שיש בה בין בעגלה שהיא מושכת משלם נזק שלם והמזיק בכרמלי' משלם נזק שלם.

תולדות השן הוון בעיין מימר פרה שאכלה שעורים וחמור שאכל כרשינין וכלב שליקלק את השמן וחזיר שאכלה בשר כולהון תולדות השן אינון. אמר ר' יצחק **כולהון עיקר שן אינון**. והא תאני תולדות השן כשדרסה על גבי נוד מלא שמן ובסיכה גופה נהנה. כמה דתימר תמן השן אוכלת והגוף נהנה אוף הכא נהנה גופה...

## תולדותיהן כיוצא בהן או לאו כיוצא בהן?

* סוגיית הפתיחה עד ג עמוד ב לפוטרן ברה"ר
* **רש"י מסכת בבא קמא דף ב עמוד ב**

הכא מאי - תולדות דשבת הוי כאבות תולדות דטומאה לא הוי כאבות והכא תולדות דנזקין מאי מי אמרינן תולדות כיוצא בהן לא שנא אב ל"ש תולדה אם הזיק משלם **או דלמא לא**.

* **רי"ף מסכת בבא קמא דף א עמוד א**

גמ' מדקתני אבות מכלל דאיכא תולדות תולדותיהן כיוצא בהן או לא פירוש כיון דקיי"ל דנזק שלם ממונא הוא וחצי נזק קנסא הוא ומועד שהזיק משלם נזק שלם מן העליה ותם משלם חצי נזק מגופו בעינן למידע הני תולדות דהני אבות אי כיוצא בהן נינהו דכל מועד מינייהו תולדה דיליה כוותיה ומשלם נ"ש מן העלייה ותם תולדה דיליה כוותיה ומשלם חצי נזק מגופו או דלמא תולדותיהן לאו כיוצא בהן

* **רמב"ם הלכות נזקי ממון פרק ב**

הלכה א: אחד אבות נזקים ואחד התולדות אם היה האב מועד תולדתו מועדת ואם היה תם תולדתו כמוהו, וכל אבות נזיקין וכל תולדותיהן מועדין הן מתחלתן חוץ מקרן ותולדותיו שהן תמים בתחלה עד שיועדו כמו שביארנו...

הלכה ב: כל תולדה כאב שלה חוץ מצרורות המנתזין מתחת רגלי הבהמה בשעת הילוכה שאע"פ שתולדת הרגל הן ופטור עליהן ברשות הרבים כרגל ואם הזיקו ברשות הניזק משלם מן היפה שבנכסיו כרגל שהוא אב אף על פי כן אינו משלם אלא חצי נזק.

**רא"ש מסכת בבא קמא פרק א**

גמ' מדקתני אבות מכלל דאיכא תולדות תולדותיהן כיוצא בהן או לא. כתב רב אלפס כיון דקיימא לן דנזק שלם ממונא הוא וחצי נזק קנסא ומועד שהזיק משלם נזק שלם מן העלייה ותם שהזיק משלםב חצי נזק ומגופו בעינן למידע תולדות דהני אבות אי כיוצא בהן נינהו דכל מועד מינייהו תולדה דידיה כוותיה דמשלם נזק שלם מן העלייה ותם שהזיק תולדה דידיה כוותיה דמשלם חצי נזק מגופו או דלמא תולדותיהן לאו כיוצא בהן. **היה נראה לו לרבינו יצחק שאם לא מצינו חילוק בתשלומי נזקין לא היה הספר מסתפק. דמהיכא תיתי לן לחלק ביניהוג כיון דידעינא מסברא כל תולדות האבות כיון שדומים להן בכל צד למה נחלק בתשלומיהן**? אלא כיון דחזינא קצת חילוק בתשלומי נזקין בין תם למועד ואף על גב דתרוייהו אבות נינהו העלה על לבו לפשפש ולידע אם התולדות כיוצא באבות.

* **גרי"ז, ריש נזקי ממון (מצ"ב)**
* **חזון אי"ש, בבא קמא, ג ס"ק א (ד ע"א)**

**שהרי כל נזקין צריכין ילפותא,** וכל שלא מצינו בתורה, ולא נלמד מי"ג מידות, **אין לנו לחייבו**. ואף על גב דאמר (ה ב) וכולהו כי שדית בור בינייהו אתיא כולהו... מכל מקום, השתא, דכתבן רחמנא להלכותיהן אי לאו דיליף... פטורין

אחרונים נוספים להרחבה:

**דברות משה, חלק ג, עמוד ה ד**"ה אבל אבות נזיקין

אבל אבות נזיקין כולן הוא **משום חיוב אחד**, דהוא חיוב על מזיק בין בגופו בין בממונו, והיה שייך למילף כולהו מחד אי לאו החומרות שאיכא באב אחד נגד האחרים כדמסיק במתניתין. **ולאחר שנכתבו הוו חיוב כולם מהצד השווה שבהם שדרכן להזיק וממונך ושמירתן עליך**. שנמצא שכל הארבעה האלה הם בעצם דין אחד, דהתורה חייבה להאדם כשהזיק בין בגופו בין בממונו לכן לא שייך ארבעה אבות נזיקין הם מאחר שבעצם הם כולם חיוב אחד.

**משנת רבי אהרון,** רבי אהרון קוטלר סימן א סק"ב

והנראה בכל זה דהא במתניתין שנינו: הצד השווה שבהן שדרכן להזיק ושמירתן עלייך. ומשמע מזה דחיוב המזיקין לא תלוי במעלות הפרטיות של כל מזיק ומזיק, דאין קרן חייב מפני דיש בו את המעלה המיוחדת דכוונתו להזיק, וכן שן לא חייב מפני שיש בו את המעלה דהנאה להיזקה, אלא הצד השווה שבהן הוא שמחייב את כולם, דכל המזיקין חייבים מפני שדרגן להזיק ושמרתן עלייך.אמנם כל זה לגבי עיקר חיובם, דכל המזיקין חייבם מכח הצד השווה שבהן, אבל הרי בדף ה' ע"ב אמרינן דכתבינהו רחמנא לכל המזיקין להלכותיהן, קרן לחלק בין תמה למועדת, שן ורגל לפוטרן ברשות הרבים, בור לפטור בו את הכלים, ואש לפטור בו את הטמון. ונראה דחילוקי הלכות אלו תלויים בהכרח במעלות הפרטיות והאיכות המיוחדת שישנה בכל מזיק ומזיק בפני עצמו, דפשיטא דחילוקי הלכות אלו לא נובעים מגזיה"כ. שגזרה תורה מצד החילוקים המציאותיים שישנם בין כל חפצא וחפצא דמזיק, ואם היה כך, לא היה שייך לדמות התולדות לאבות לגבי הלכותיהן, ופשיטא דדמיון התולדות לאבות בשביל לדעת הלכותיהן, אינו נידון אלא בדרך זו של דמיונם של התולדות לאבות באיכות המזיק. אכן גם לעניין חילוק ההלכות, תלינן כל הלכה והלכה רק בתכונה אחת שישנה במזיק שמסתבר לתלותה בה, ולגבי יתר הפירכות דינינן שוב בצד השווה.

והנה בדף ו' ע"א מרבינן אבנו סכינו ומשאו שהניחן בראש גגו מצד השווה דבור ואש, וכן מרבינן כותל ואילן שנפלו מצד השווה דבור ושור. **וכתב הרא"ש בסי' א' דיש מן הגדולים דכתבו דלא מחייב אלא מה שחייב בשני המלמדים, דכיוון דאטו במה הצד יהיבנן להו הקל שבשניהם.** לדעת הרא"ש בעצמו היא **דכל דין בור יש להם בין לקולא בין לחומרא**. ולפימש"נ מבוארת דעת הרא"ש, דכל המזיקין האלו הרי חייבים הם מכח הצד השווה שבהן, ולגבי חילוקי ההלכות הרי באיכותם ובמעלתם בור נינהו.

ובזה מבואר טעמו של רב שסובר בדף כ"ה ע"ב דאבנו סכינו ומשאו שלא הפקירן אית להו דין שור וחייבים על הכלים, אע"פ דעיקר חיובן ילפינן מהצד השווה דשור ובור לחייב כל שאינו הולך ומזיק, ולמה לא יהיה פטור כבור, וכבר הקשו כן התוס' לדף ג' ע"ב ד"ה "משורו" עיי"ש.

ולפי דברינו הדבר מובן היטב, דאחרי דחייבה תורה בור משום דחשיב מזיק, הינה ראוי לחייבו גם על כלים מכח הצד השווה, רק דהתורה פטרה בור מנזקי כלים, והפטור הזה הוא ההלכתא המיוחדת של בור, כמבואר בסוגיא בדף ה' ע"ב, ובזה הוא דשונה בור משאר הנזיקין, וליכא למילף מינה לאותו פטור אלא תולדה שיש לה אותה סיבת הפטור שישנה באב, ותלינן בהכרח הפטור הזה בסברא אחת. ובזה נחלקו רב ושמואל, דשמואל סובר דמסתבר לתלות הפטור כלים בזה דבור אינו הולך ומזיק, ורב סובר דמסתבר דסיבת הפטור היא הא דאינו ממונו. ולכן סובר רב דאסו"מ שלא הפקירן חייבים בכלים, דאף על פי דאינן הולכים ומזיקין, ילפינן לחיוביהו מצד השווה דשור ובור, אבל הרי ממונו נינהו, ולית הבו אותה סיבת הפטור דכלים שישנה בבור

**חידושי ר' שמואל מסכת בבא קמא סימן א**

א. מתני', ארבעה אבות נזיקין השור והבור והמבעה וההבער, לא הרי השור כהרי המבעה וכו' הצד השוה שבהן שדרכן להזיק ושמירתן עליך וכשהזיק חב המזיק לשלם תשלומי נזק במיטב הארץ. ע"כ. ומבואר בזה חידוש, דהנה משמע ממתני' דאף מקמי דילפינן דאיכא חיוב תשלומין בממונו שהזיק, ידענו כבר דאיכא חיוב שמירה על ממונו שלא יזיק, דהא האי "ושמירתן עליך" איכלל בהצד - השוה ומינה אתינן למילף לחיוב התשלומין, ומוכח דאיכא חיוב שמירה בפ"ע אף מקמי דיני - ממונות דנזיקין, והיינו משום "איסור מזיק".

ובאחרונים חקרו בנזקי ממונו, אי ליכא אלא חיוב תשלומין כשהזיק, או דילמא איסורא נמי איכא אפי' ירצה לשלם אח"כ, וכתבו בברכ"ש סי' ב בשם הגר"ח ז"ל להוכיח מהא דכופרא כפרה דמחוייב כפרה לשמים והיינו מצד האיסור שבו, והרי דאיכא איסור מזיק, דהדין דולא - ישמרנו הוי איסורא. אמנם להנתבאר מוכח ממתני' חידוש יותר, דאף קודם שנאמרה פרשת נזיקין ידעינן כבר להאיסור מזיק וכשנ"ת.

והנה בסוגיית הגמ' דבעי אי תולדותיהן כיו"ב או לאו, פרש"י (ב ב) וז"ל, והכא תולדות דנזקין מאי, מי אמרינן תולדות כיוצא בהן וכו' ואם הזיק משלם או דלמא לא עכ"ל. ומשמע מדבריו דאי לאו כיו"ב פטור לגמרי, ותמהו עליו (עי' בחי' הגרי"ז ריש נזקי ממון) דאם על התולדות ליכא חיובא כלל, א"כ לענין מאי נקראו תולדות, והלא זה שמעינן ממתני' דאבות מכלל דאיכא תולדות, וצ"ב. **ובפשוטו היה צ"ל בזה דלגבי איסור מזיק איקרו תולדות, דאע"ג דפטור מלשלם אתולדה מ"מ חייב בשמירתה לכתחלה שלא תזיק.** אולם להנתבאר אין לומר כן, דלגבי חיוב שמירה לא בעי' למילף כלל תולדות מאבות, ואי"צ בזה לדין תולדה, דהא במתני' מוכח דאפי' אי לא ילפינן חד מחברי' לענין חיוב תשלומין מ"מ חיוב שמירה שפיר איכא וכנ"ל, וא"כ אפי' אי ליכא דין תולדה ולא ילפינן לה מאב דידה מ"מ איכא איסור מזיק וחייב בשמירתה, והדק"ל למאי איקרי תולדות, וצ"עא).

## אבות ותולדות – עולם הרמז

### מדוע המשנה לא שנתה "ארבעה אבות נזיקין **הן**"?

**מעט קטעים מאגרת של הרב קוק בה הוא משרטט איך צריך להיראות מבוא לסדר נזיקין**

תקנב ב"ה, עה"ק יפו ת"ו, י"ח סיון תרע"ג.

ידי"נ וחביבי הרב ר' ישראל פורת נ"י, שלו' רב. הנני שולח בזה רשימה של שאלות לדוגמא, אם ימצאו לנו חברים בעלי כשרון ורצון לעבודה כללית כזאת. יותר ראוי לדעתי להתחיל במבא כללי, לכהת"כ, ולפחות לכל התלמוד הבבלי והירושלמי. העבודות הטכניות הכלליות הנן יותר מוכשרות להסתדר יפה במבא כללי ומ"מ רשמתי לע"ע דוגמא למבא לנזיקין, ובמרוצת מכתבינו נתישב בזה אי"ה...

א. ע"ד סדר נזיקין בכלל :

א( בירור שם הסדר, ע"פ כל המקורות האפשריים, נזיקין או ישועות.

**ב( הוראת השם "נזיקין", ערכו הדקדוקי.**

ה( כמה מסכתות בסדר ותכן כללי של כל מסכת, סדורן של המסכתות לפי

כל השיטות, אם יש סדר למשנה... וכן משניות כל פרק ופרק וההבדלים בזה בין הבבלי

והירושלמי וכו'...

ח( האגדה של הסדר ובירור עניניה וביחוד מסכת אבות,

ב( באורים וברורים פרטיים כאלה על עניני האגדה שבסדר, ביחוד ע"ד

ערכי המוסר של המשפט, גם ע"פ המקומות בתנ"ך המדוברים ממנו...

ד( בירורים מיוחדים על ההבדלים שבין דיני ישראל לדיני בני נח...

כל אלה וכיו"ב שייכים למבוא הכללי, וכעין זה צריך מבא פרטי של כל

מסכת בפ"ע, ומבא קצר לכל פרק בפ"ע... וכשירחיב ד' גבולנו נוכל לשוטט גם על פני כל היסוד המשפטי בכללות האנושיות, להראות עד כמה גדלה השפעת הקודש על החול להעלותו, ונתחבר בזה עם חכמי לב יודעי ד' המבינים בספרויות עמים שונים, יהיה זה כמו כליא עורב לבניננו הנכבד בקודש.

**תוספות מסכת בבא קמא דף ב עמוד א**

ארבעה אבות נזיקין - אית דוכתא דלא תני הן כמו הכא ובגמרא גבי שלש עשרה אבות נזיקין ובארבעה מחוסרי כפרה (כריתות דף ח:) ואית דוכתא דקתני הן כדקתני ארבעה שומרין הן (שבועות ד' מט.) וארבעה ראשי שנים הן (ר"ה ד' ב. ושם): (גליון, וא"ת אמאי לא קאמר ארבעה אבות נזיקין הן כדקתני ד' ראשי שנים הן וי"ל שלא בא אלא להגיד ארבע אבות הללו לא ראי זה כראי זה וקצת קשה דבגמרא מוכח דנחית תנא למניינא מדפריך ותנא דידן מאי טעמא לא תני הני לכך י"ל דיש מקומות דלא תני הן כדאשכחן בארבעה מחוסרי כפרה, ע"כ).

**שיטה מקובצת מסכת בבא קמא דף ב עמוד א**

איכא דקשיא ליה אמאי לא תני הן. וליכא למימר דנמשך אל לא הרי השור כהרי המבעה. כלומר ארבעה אבות נזיקין לא הרי זה כהרי זה דהא בי"ג דרבי אושעיא וכ"ד דרבי חייא נמי לא תני הן ולא קתני בהו תו לא הרי זה כהרי זה. ואית ספרים דגרסי הן וליתא בנוסחאי עתיקי ודוקני. וי"ל דתנא לא קפיד אהא. הרשב"א ז"ל... ועוד יש לומר דאם אמר הן הוי משמע דעתה נזיקין וזה אינו דעדיין לא הזיקו אבל שומרים מיד נעשו שומרים

**מאור ושמש ויקרא רמזי פסח ופירוש על ההגדה**

על פי מה שפירש אדמו"ר המנוח מו"ה רבינו אלימלך זצוק"ל במשנת ארבעה אבות נזיקין (ב"ק ב א) שכתבו התוספות (שם ד"ה ארבעה) אִית דוּכְתָּא דתני 'הֵן' ואית דוכתא דלא תני 'הֵן'. ופירש, דאית דוכתא דתני הן פירוש, שהצדיקים ממשיכין בלימודם שיהיה כן, כגון ארבעה ראשי שנים הן (ר"ה ב א). ואית דוכתא דלא תני הן - שהצדיקים ממשיכין בלימודם שלא יהיה כן, כגון ארבעה אבות נזיקין. וזהו אמרו כאן ואלו הן ופירושו גם כן, להמשיך שיהיה כן - שילקו האומות, כמו שנלקה פרעה ומצרים.

**דרך פקודיך מצות עשה נא חלק המחשבה**

כמ"ש הרמ"ע בספר עשרה מאמרות [מאמר חיקור דין ח"א פ"ג], למאן דגריס בכל מקום הם לא רצה התנא בכאן למיתני... ה"ן, שהם אותיות האחדות כנודעד)... ופיזור לרשעים נאה להם ונאה לעולם יתפרדו כל פועלי און[[4]](#footnote-3)

### המילה "נזיקין"

**שיטה מקובצת מסכת בבא קמא דף ב עמוד א**

רא"ש, ארבעה אבות נזיקין. לא תני מזיקין משום דתנא ירושלמאה הוא ולעושה הנזק קורא נזיק כמו שנקרא חסיד מי שעושה החסד...

וזה שתפס לשון נזיקין ולא מזיקין מפני שמילת מזיקין משמע שכוונתם להזיק ואלו אין בהם שכוונתם להזיק אלא קרן ואדם לדעת האומר מבעה זה אדם וכן לא לשון נזקין ושתהא האל"ף של אבות קרויה בחט"ף פתח שמילת נזקין אמורה על הנזק בלא שום רמז על המזיק ואלו כולם הם המזיקין ומפני זה תפס לשון נזיקין שיש בו רמז על המזיק שהוא כעין תואר על משקל נזירים נביאים ומכל מקום אנו מפרשים נזיקים כמו נזקין על משקל פסילים וקורין האל"ף של אבות חטופה. ע"כ.

**תוספות יום טוב מסכת בבא קמא פרק א**

נזיקין - ל' הר"ן כל נזיקים שעושין נזק. נזקים שם ההיזק. ע"כ. ואומר אני שנזיקים מורכב מהנפעל וההפעיל והיה ראוי שיהא מזיקין כמו חב המזיק הניזק והמזיק אבל הורכב בנו"ן נפעל ונשארה היו"ד להוראת ההפעיל. וסבת הרכבתו להורות כי המזיק הוא הניזק כי נקה לא ינקה. והכלל שחכמינו ז"ל הם בעלי לשון הקודש ועליהם אין להשיב כדברי הרמב"ם שכתבתי בריש מסכת תרומות:

1. **ישעיהו פרק כא** (יא) מַשָּׂ֖א דּוּמָ֑ה אֵלַי֙ קֹרֵ֣א מִשֵּׂעִ֔יר שֹׁמֵר֙ מַה־מִּלַּ֔יְלָה שֹׁמֵ֖ר מַה־מִּלֵּֽיל: (יב) אָמַ֣ר שֹׁמֵ֔ר אָתָ֥ה בֹ֖קֶר וְגַם־לָ֑יְלָה אִם־תִּבְעָי֥וּן בְּעָ֖יוּ שֻׁ֥בוּ אֵתָֽיוּ: ס **רש"י ישעיהו פרק כא פסוק יא** (יא) דומה - הוא **אדום** וכן הוא אומר מי כצור כדומה בתוך הים (יחזקאל כז): אלי קורא **משעיר** - אמר הקדוש ברוך הוא אלי קורא הנביא או המלאך מעול מלכות שעיר: שומר מה מלילה - שומר ישראל מה תהא מן הלילה והחשכה הזאת: (יב) אמר שומר - הקדוש ברוך הוא: אתא בקר - יש לפני להזריח לעשות בקר לכם: וגם לילה - מתוקן לעשו לעת קץ: אם תבעיון בעיו - אם תבקשו בקשתכם למהר הקץ: שובו אתיו - בתשובה: [↑](#footnote-ref-0)
2. **עובדיה פרק א** (ה) אִם־גַּנָּבִ֤ים בָּאֽוּ־לְךָ֙ אִם־שׁ֣וֹדְדֵי לַ֔יְלָה אֵ֣יךְ נִדְמֵ֔יתָה הֲל֥וֹא יִגְנְב֖וּ דַּיָּ֑ם אִם־בֹּֽצְרִים֙ בָּ֣אוּ לָ֔ךְ הֲל֖וֹא יַשְׁאִ֥ירוּ עֹלֵלֽוֹת: (ו) אֵ֚יךְ נֶחְפְּשׂ֣וּ עֵשָׂ֔ו נִבְע֖וּ מַצְפֻּנָֽיו... (כא) וְעָל֤וּ מֽוֹשִׁעִים֙ בְּהַ֣ר צִיּ֔וֹן לִשְׁפֹּ֖ט אֶת־הַ֣ר עֵשָׂ֑ו וְהָיְתָ֥ה לַֽיקֹוָ֖ק הַמְּלוּכָֽה: [↑](#footnote-ref-1)
3. אוצר הגאונים לבבא קמא, חלק התשובות, ב', בשם ר' שרירא גאון. [↑](#footnote-ref-2)
4. להרחבה, רמ"ע מפאנו מאמר המילואים; כנפי יונה ח"ד פ"א. מניטו בשיעור על בבא קמא. [↑](#footnote-ref-3)